als_Latn dik_Latn sag_Latn
Besar Halimi është njëri nga lojtarët më të spikatur në futbollin gjerman dhe ai do të jetë pjesë e Përfaqësueses së Kosovës në dy ndeshjet e ardhshme.
Betim Zeqiri
Edhe pse aktivizohet në Bundesliga III tek Stuttgart Kickers, Halimi ka rënë në sy të skuadrave të mëdha ku interes për të kishin shfaqur edhe Borussia Dortmund e Benfica, falë asistimeve të tij fantastik.
Në total këtë edicion Besari ka 13 asistim me Kickersin dhe dy gola të shënuar në 29 takime në këtë rang garash.
20-vjeçari ka qenë pjesë e grupmoshave të Gjermanisë, por tani ka ardhur koha për të luajtur për vendlindjen e tij Kosovën dhe debutimi i tij do të jetë në ndeshjen ndaj Eintracht Frankfurtit.
“Tani kam marrë ftesën nga Federata e Futbollit të Kosovës dhe do të jem prezent në dy ndeshjet e Përfaqësueses sonë që do t’i luajmë tani në mars”, tha fillimisht Halimi për Telegrafin
“Të luaj për vendin tim ka qenë gjithmonë një ëndërr për mua dhe tani që kam marrë ftesën kjo ëndërr do të më bëhet realitet. Kam punuar shumë që të arrijë në këtë ditë dhe me të vërtetë jam i lumtur për këtë mundësi që mu ka dhënë”.
“Trajneri Albert Bunjaku ka ardhur dhe jemi takuar në Frankfurt. Më ka treguar për projektin që ka vendi jonë dhe më ka pëlqyer shumë. Besoj se do të arrijmë lart pasi i kam parë ndeshjet më parë që ka luajtur Kosova dhe ka shumë lojtarë të mirë”, vazhdoi Halimi i cili beson se do të kenë paraqitje të mirë në dy ndeshjet miqësore ndaj Frankfurtit dhe Werder Bremenit.
“Janë dy skuadra të mëdha dhe do të jetë vështirë por besoj se do t’ia dalim mirë. Synimi ynë është që të bëjmë paraqitje të mirë dhe në rast se ndodh kjo atëherë edhe rezultatet do të vijnë patjetër”, deklaroi Halimi për Telegrafin.
Dikur e kishte idhull tani bashkëlojtar
Halimi ka një histori tejet interesante. Ai më parë ka qenë pjesë e Nurnbergut ku u aktivizua edhe golashënuesi i Kosovës Albert Bunjaku.
Halimi tregon për Telegrafin se sa ishte pjesë e Nurnbergut e kishte idhull kosovarin Albert Bunjaku ndërsa është i lumtur që tani ka mundësin të luaj përkrah tij.
“Albertin e njoh nga afër, pasi jemi takuar me të sa kemi qenë të dy në Nurnberg. Unë isha pjesë e juniorëve dhe e kisha idhull pasi doja që të kisha sukseset e tij”.
“Jam i lumtur që do të luaj përkrah tij. Unë jam lojtar që asistoj ndërsa Bunjaku që shënon. I premtoj atij asistime gjatë kohës sa do të luajmë së bashku, ndërsa ai është sulmues që nuk i lëshon rastet. Besoj se do të kem një bashkëpunim të mirë me Albertin”, tha Halimi.
E fton Avdijajn: Doni eja shoku im te Kosova
Besar Halimi e ka shokë të mirë sulmuesin Donis Avdijaj i cili mund ta veshë fanellën e Kosovës.
Halimi ka shfrytëzuar rastin që t’i bëjë ftesë publike Donisit për të luajtur së bashku me Përfaqësuesen e Kosovës.
“Donisin e kam shokë shumë të mirë pasi jemi takuar shumë shpesh sa ishte edhe ai në Gjermani. I bëjë ftesë publike që të vijë e të luajmë së bashku me Kosovën. Nëse do të vij edhe ai jo që do të më bënte vetëm mua të lumtur por gjithë tifozët tanë”, përfundoi Halimi.
als_Latn ayr_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn